google/wiki40b huggingface dataset:
Yerry Mina

Landslaget

Han ble tatt ut i Colombias tropp til VM i fotball 2018 i Russland.
Applause (musikal)

West End

Musikalen hadde premiere på Her Majesty's Theatre på West End 16. november 1972, med Lauren Bacall som Margo Channing, Ken Walsh som Bill Sampson, Angela Richards som Eve Harrington, Eric Flynn som Duane Fox, Basil Hoskins som Howard Benedict, og Sarah Marshall som Karen Richards. Den ble avsluttet etter 382 forestillinger.

Filmatisering

TV-filmen Applause fra 1973, med Lauren Bacall, Larry Hagman, Penny Fuller, Sarah Marshall og Robert Mandan i hovedrollene, er basert på musikalen.
Mjøsen Skog

Mjøsen Skog BA er en distriktsorganisasjon av Norges Skogeierforbund som organiserer skogeiere i Gudbrandsdalen og bygdene rundt Mjøsa sørover til Eidsvoll. Mjøsen Skog består av 26 lokale skogeierlag med ca. 4 000 medlemmer (2012). En del allmenninger er direkte medlemmer. Hovedkontoret ligger på Lillehammer.
Organisasjonen ble stiftet i 1909 under navnet Mjøsdistrikternes Skogeierforening. Foreningen besto av en del lokale fellessalg for tømmer, og styret var dannet av formenn i fellessalgene. I 1929 ble tømmersalget overført til skogeierforeningen, som fra 1929 til 1955 het Mjøsen Salgsforening, deretter Mjøsen Skogeierforening. Fra 2006 er Mjøsen organisert som andelslag under sitt nåværende navn.
Grundy County (Iowa)

Navn

Fylket har navn etter Felix Grundy, senator fra Tennessee.
Militæradministrasjonen i Belgia og Nord-Frankrike

Kollaboratørgruppers rolle

Den tyske administrasjonen ble assistert av flamske, vallonske og franske fascistiske kollaboratører. I Vallonia var de belgiske nasjonalistene i rexistpartiet (fransk: Parti Rexiste) behjelpelige, mens i den flamske befolkningen fikk tyskerne støtte fra det separatistiske partiet Vlaams Nationaal Verbond. De flamske separatistiske tendensene ble oppmuntret av det nazivennlige partiet Vlaamsch Verbond van Frankrijk som ble ledet av presten Jean-Marie Gantois.

Nord og Pas-de-Calais

De franske departementene Nord og Pas-de-Calais ble underlagt militæradministrasjonen av Belgia fremfor militæradministrasjonen av Frankrike på grunn av de militære fordelene dette innebar. Departementene ble administrativt overført til Belgia på grunn av den planlagte invasjonen av Storbritannia. Etterhvert som invasjonsplanene ble lagt på is ble overføringen begrunnet med at Tyskland ønsket å forflytte sine grenser vestover. Overføringen ble også brukt til å legge press på Vichy-regimet for at det skulle fortsette å handle på en ønskelig måte ovenfor Tyskland.
Flaggmester

Flaggmester er den høyeste befalssgraden i det norske Sjøforsvaret. Norge innførte 01.januar 2016 en ny befalsordning med et todelt korps med Offiserer (OF) og Other Ranks (OR), i likhet med mange andre NATO land. Den norske versjonen skiller seg imidlertid fra andre lands system ved at vi ikke har et "underoffiserskorps". Både befal og offiserer har i utgangspunktet de samme vilkår og den samme lønnsutvikling. Dette betyr at den norske versjonen er en mer egalitær ordning.
Flaggmester ble i 2015 innført i Norge som den høyeste sersjantgraden såvel som spesialistbefalgraden i Sjøforsvaret i forbindelse med innføringen av den nye ordningen for militært tilsatte som trer i kraft 1. januar 2016.
Den første flaggmesteren har blitt utnevnt og har sammen med sersjantmajorene startet arbeidet med å forme det nye befals- og spesialistkorpset.
Callidiini

Utseende

Middelsstore trebukker med litt flat kroppsform. Antennene er vanligvis kortere enn kroppen. Disse artene kan være ganske variable i fargen, dekkvingene er ikke sjelden metallisk blålige eller fiolette.

Utbredelse

Gruppen har sin hovedutbredelse i Asia, Europa og Nord-Amerika. Det finnes noen få arter i Sør-Amerika, i Afrika finnes gruppen bare langs middelhavskysten og på Madagaskar.
Bryne vidaregåande skule

Historikk

Rogaland Landsgymnas ble etablert 1. september 1924 med 22 elever og to lærere. Gymnaset startet opp i den nye folkeskolebygningen som Time kommune hadde reist i årene 1922-23.
Høsten 1946 flyttet gymnaset inn i nybygget som var ferdigstilt under krigen. 1947 ble Rogaland Landsgymnas tatt over av det offentlige og endret navn til Rogaland offentlege Landsgymnas.
Elevtallet økte og skoleåret 1962/63 var det 830 elever. 1960 hadde elevene tatt i bruk en ny klasseromsfløy, og to år senere ble det reist en vinkelfløy. 1964 sto idrettshallen ferdig.
I 1960 hadde gymnaset gått i gang med tre nye linjer: latinlinje, som det hadde vært ved skolen før 1945, naturfaglinje og økonomisk linje. Disse linjene kom i tillegg til real- og engelsklinja. I perioder har det også vært ei linje i gresk og ei i norrøn ved skolen.
I 1965 ble skolen tatt over av Rogaland fylke og den fikk sitt tredje navn Bryne Gymnas.
Powder River

Powder River (apsáalooke: Chakadee Wakpa; assiniboine: Caȟní wakpá) er en elv i USA. Powder er 604 km lang. Den har gitt navn til Powder River County. Nedslagsfeltet er ca. 59 000 km².
Det engelske navnet er en oversettelse av et lignende uttrykk på flere indianske språk og sikter til det fine støv som finnes langds elven visse steder.
Elven renner fra nordøstre Wyoming og nordover fra Rocky Mountains og den i sørøstre Montana, hvor den til munner ut i Yellowstone, like nedenfor Miles City.
Floden har sine kilder i Bighorn Mountains i Wyoming og de tre kildegrenene forenes i nærheten av Kaycee. Derfra renner elven nordover langs den østre side av Bighorn Mountains, inn i Montana. Den møter Little Powder River nær Broadus og renner ut i Yellowstone River i nærheten av Terry, omkring 80 kilometer nedstrøms fran Miles City.
Elven har gitt navn til Powder River-bekkenet (Powder River Basin) mellom Bighorn Mountains og Black Hills, til tross for at deler av området avvannes av andre elver. Denne geografiske region i nordøstre Wyoming og sørøstre Montana står for omkring 40 prosent av USAs totale kullbryting.
John Singleton

Bakgrunn

John Singleton ble født i South Central i Los Angeles og studerte ved Pasadena City College. I 1990 tok han eksamen i film ved University of Southern California.

Karriere

I løpet av 1990-årene regisserte han ytterligere tre spillefilmer. I 2000-årene regisserte han blant annet Shaft, en nyinnspilling av blaxploitationfilmen Shaft – Bandekrig i Harlem (1971), 2 Fast 2 Furious (2003) og Four Brothers (2005). Siden har han også regissert actionfilmen Abduction (2011) og en episode av krimserien American Crime Story (2016). Han ble nominert til en Primetime Emmy Award for sistnevnte.
Han ble nominert til Oscar for beste regi og Oscar for beste originalmanus for filmdebuten Boyz n the Hood (1991). Han var da den yngste, samt den første afroamerikaneren, som ble nominert til beste regi. Samme år regisserte han også musikkvideoen til Michael Jacksons låt «Remember the Time».

Død

Singleton ble rammet av et slag 17. april 2019 etter en flyreise hjem fra Costa Rica. Han skal ha følt en svakhet i det ene benet etter flyreisen, og dro til Cedars-Sinai Medical Center i Los Angeles for å få en diagnose. Slaget skjedde mens han var på sykehuset. Han skal ha falt i koma og ble holdt kunstig i live. Han ble, etter familiens ønske, tatt av respiratoren og døde 29. april 2019, 51 år gammel.
Paal Frisvold (offiser)

Felttoget i Norge i 1940

Under felttoget i Norge i 1940 deltok Frisvold i kampene på Vestlandet som løytnant. Han tjenestegjorde i 4. divisjon som stedfortredende stabssjef for plasskommandanten på Voss, Sverre Blom.

I Milorg

Etter demobiliseringen arbeidet han i Geografisk oppmåling sammen med blant annet Jacob Schive
Under okkupasjonen var han med i Milorgs ledelse inntil han måtte forlate landet og dra til Sverige og videre til Storbritannia. I Storbritannia tjenestegjorde han i Forsvarets overkommando (FOK). Han underviste også på den norske Krigsskolen i London.
Etter krigen var han i perioden 1961–1966 Sjef Hærens overkommando.

Selvbiografi

Frisvold, Paal (1984). Litt om det jeg var med på i de fem krigsårene. [Oslo]: P. Frisvold.
Ronnie Brewer

NBA-karriere

Brewer har, siden han kom til NBA, spilt for tre forskjellige NBA-klubber. Han spilte for Utah Jazz helt fra debuten sin i 2006 til 2010. Senere har han spilt for Memphis Grizzlies før han ble byttet til Chicago Bulls. Etter 2011/12-sesongen gikk kontrakten hans med Bulls ut, og han valgte å signere for New York Knicks. Etter bare et halvt år ble han byttet til Oklahoma City Thunder. Før 2013/14 valgte han å skrive under med Houston Rockets.
Hitman: Absolution

Handling

Hitman: Absolution er satt i nåtid, hvor vi spiller som Agent 47, en trent "Hitman" (leiemorder) som snur seg mot Firmaet, hans arbeidsgiver, etter at de sender ham for å drepe en spesiell kvinne ved navn Victoria, som Agent 47 kjenner. Spillet foregår hovedsakelig rundt Chicago, Illinois, men deler av spillet tar plass i og ved en fiktiv by i Sør-Dakota, kalt Hope.

Utviklingen

Planene angående fortsettelsen Hitman-spillserien ble først annonsert i 2007, men det var ikke før i mai 2009 at Eidos bekreftet at spillet var under utvikling. Noen detaljer om handlingsgangen i spillet kom ut i 2009, ved at spillfortellingen ville føre til at Agent 47 ville havne på et slikt lavpunkt at han må gjennombygge seg selv.
Gaojiaopera

Gaojiaopera er en form for kinesisk opera som er populær i provinsen Fujian i Folkerepublikken Kina. Den er kjent for sine forskjellige klovneroller. Operaformen utviklet seg mot slutten av Ming-dynastiet. Den var opprinnelig et improvisert innslag i visse religiøse prosesjoner. Den utviklet seg så til Songjiang-drama, med akrobatikk og en relativt enkel handling. Midt i Qing-dynastiets tid tok det opp i seg elementer fra Hui-operaen, Beijing-operaen og yiyangmusikken. All musikk som ledsager Gaojia-operaen er av sørkinesisk type, og den er også influert av Liyuan-opera.
Tegnebord

Tegnebord er et solid arbeidsbord som tidligere var nødvendig utstyr for arkitekter og tekniske tegnere.

Konstruksjon

En stor, plan og firkantet plate er festet på en solid sokkel i det dreibart punkt, slik at platen kan stilles i en hvilken som helst vinkel for å oppnå en god arbeidsstilling (fra horisontal til vertikal). Normalt kan sokkelen også heves og senkes for å få riktig arbeidshøyde.
Til denne platen er det festet en tegnemaskin, der det til et dreibart punkt er festet to linjaler som står vinkelrett på hverandre. Det dreibare punktet er igjen festet på en anordning som gjør at det kan flyttes over hele arbeidflaten uten at linjalenes vinkel i forhold til tegnebordets kanter endres. Dette er ordnet på ulike måter, enten ved parallellføringsstag (slik fig. 1 viser), eller hjelp av en vertikal linjal som igjen er festet til en horisontal skinne langs bordets øvre eller nedre kant.
Etterhvert har utviklingen av edb-baserte tegneprogrammer (for eksempel AutoCAD) tilknyttet storformats plottere overtatt tegnebordets funksjon.
Gurbanguly Berdimuhammedov

Oppvekst

Han ble født i Badbarad i regionen Gökdepe Etrap i Ahal sør i Sovjetunionen, dagens Turkmenistan.

Politisk karriere

Berdimuhammedov var tidligere president Saparmurat Nijazovs personlige tannlege, og presidenten gav ham stillingen som landet helseminister i 1997. Blant oppgavene Berdimuhammedow ble satt til å utføre, var å stenge alle sykehusene utenfor hovedstaden. Denne og andre helsereformer bærer mye av skylden for helseproblemene landet sliter med, med en gjennomsnittlig forventet levealder på bare 58 for menn og 65 år for kvinner.

Som president

Etter Nijazovs død var det etter konstitusjonen folkerådets formann Öwezgeldi Ataýev som skulle overta posten som Turkmenistans president, men han ble satt under etterforskning for kriminelle aktiviteter, og Berdimuhammedov kunne overta midlertidig frem til valget som skulle avholdes i februar 2007. Dette valget hadde 6 kandidater, men alle var fra Turkmenistans demokratiske parti som satt ved makten, og oppoisjonens kandidater fikk forbud mot å stille. 
Berdimuhammedov har uttalt at han vil fortsette Nijazovs politikk, men utvikle landet videre. Blant annet vil han gi innbyggerne sine ubegrenset tilgang til internett, bedre utdannelse og høyere pensjoner.
Hanoi-operaen

The Hanoi Opera House (vietnamesisk: Nhà hát lớn Hà Nội, fransk: Opéra de Hanoï) er et operahus i sentrale Hanoi, Vietnam. Det ble bygget av den franske kolonimakten mellom 1901 og 1911. Det ble bygget etter modell fra Palais Garnier, den eldste av Paris' to operahus, og regnes for å være et arkitektonisk landemerke i Hanoi.
Operahuset er beskrevet i memoarene til Blanche Arral som opptrådte i det nye operahuset i 1902, mens han ventet på at den store utstillingen i Hanoi skulle åpne.
Hanoi-operaen gir navn til den nærliggende Hilton Hanoi Opera Hotel som ble åpnet i 1999 og som av historiske årsaker knyttet til Vietnamkrigen, ikke ble hetende Hanoi Hilton.
Saigon-operaen er et mindre operahus bygget på samme tid.
Synkronsvømming under Panamerikanske leker 2007

Synkronsvømming under Panamerikanske leker 2007. Synkronsvømming var en av flere grener i de femtende Panamerikanske leker som ble arrangert i Rio de Janeiro i Brasil i perioden 13. til 29. juli 2007. Det ble konkurrert i duett og lag for damer, USA ble beste nasjon, de vant begge gullmedaljene.
Bispebjerg Hospital

Bispebjerg Hospital (ofte forkortet BBH) ligger i bydelen Bispebjerg i København og hører under Region Hovedstaden. Hospitalet ble bygget i 1913 og er i dag arbeidsplass for 3 000 medarbeidere.
Hospitalet er områdehospital for planleggingsområdet Byen som omfatter Frederiksberg og størstedelen av Københavns Kommune med i alt om lag 400 000 borgere. Dessuten inngår det i samarbeidet Københavns Universitetshospital.

Sykehusapotek

En avdeling av sykehusapoteket Region Hovedstadens Apotek er beliggende på Bispebjerg Hospital. Hospitalsapotekets personale leverer blant annet medisin og andre farmasøytiske tjenester til Bispebjerg Hospital.

Forskning

Forskningsmiljøene på Bispebjerg Hospital omfatter flere faggrupper, som forsker i mange spesialområder. Både fra hvordan man kan behandle og forebygge sykdommer ved å utnytte idrettsfolks tilpassningsevne, til hvordan man kan forhindre hudkreft, fremkalt av sollyset.

Spesialiserte funksjoner

Hospitalet ivaretar mere spesialiserte funksjoner som for eksempel utredning av pasienter med lungekreft for i alt om lag 860 000 borgere innenfor planleggingsområdene Syd og Byen. Innenfor hjertebehandling utfører hospitalet KAG undersøkelser og pacemaker implantater i samarbeide med Rigshospitalet. Dessuten finnes en stor hudavdeling på hospitalet, der har en større forskningsavdeling. Tilhørende denne finnes en patologiavdeling med særlig fokus på dermatopatologi.

Akkreditering av Bispebjerg Hospital

Siden 2002 er hospitalet akkreditert av den amerikanske organisasjon Joint Commission, der har til formål å forbedre sikkerheten og kvaliteten ved hospitalers pleie og behandling internasjonalt. Den siste akkreditering fant sted i april 2008, hvor hospitalet ble innstillet til akkreditering.
Lysakerkretsen

Lysakerkretsen var et norsk kultur- og kunstnermiljø rundt 1900 knyttet til personer som holdt til på Lysaker i Bærum kommune vest for Oslo. 
Miljøet hadde sitt utspring fra Fleskumsommeren 1886 da kunstnere møttes på Fleskum gård ved Dælivannet, og som en avlegger etter avdøde Marens Sars's litterære salong. Dit flyttet blant andre malerne Gerhard Munthe og Erik Werenskiold, som ble miljøets lederskikkelse, samt Fridtjof Nansen og Eva Nansen. Kjernen i Lysakerkretsen bestod delvis av de samme kunstnerne som tidligere hadde vært sentrale Fleskummalere.
Mange av de som regnes til denne gruppa, var malere. Foruten Werenskiold og Munthe var Eilif Petersen, Harriet Backer og Kitty Kielland en del av miljøet, og begrepet Lysakerkretsen brukes særlig innen norsk kunsthistorie. Kretsen omfattet dessuten flere tonengivende forfattere og vitenskapsfolk, deriblant språkmannen Moltke Moe, forfatteren Nordahl Rolfsen, kunsthistorikeren Andreas Aubert, professorene Ernst og Ossian Sars, sangeren Thorvald Lammers (hans kone Mally Lammers) og redaktør Ola Thommessen. Også kunstnerekteparene Tilla og Otto Valstad og  Arne og Hulda Garborg, samt forfatterne Rasmus Løland, Kristoffer Uppdal, Oskar Braaten og Johan Bojer fra den såkalte Kunstnerdalen (Asker) tilhørte Lysakerkretsen kunsthistorisk, men politisk og i målstriden sto Lysaker- og Askerkretsen ofte i motsetning til hverandre. 
Lysakerkretsen var særlig opptatt av å styrke Norge som nasjon, bygge samfunnet og fremme tradisjonell norsk kultur. Malerne var modernister, og bildene hadde nasjonale elementer. 
Lysakerkretsen og deres nasjonale og pedagogiske prosjekt møtte kritikk blant annet fra maleren Christian Krohg, lederen for den eldre Kristiania-bohemen. Også Edvard Munch representerte en motsetning med sine ekspressive malerier med psykologiske motiver.
Seiya Fujita

Karriere

Seiya Fujita startet sin profesjonelle karriere i Consadole Sapporo i 2005. Han har også spilt for Albirex Niigata og Shonan Bellmare.
Han ble tatt ut i Japans tropp til VM i fotball U-20 2007.
Kvalifisering til VM i fotball 2018

Kvalifiseringen til VM i fotball 2018 begynte i 2015. For første gang i Fotball-VMs historie deltok alle 209 FIFA-medlemsland (minus den forhåndskvalifiserte vertsnasjonen Russland) kvalifiseringsspillet. 
Zimbabwe og Indonesia ble senere diskvalifisert før de fikk spilt sine første kamper, mens Gibraltar og Kosovo, som ble medlem av FIFA 13. mai 2016 etter at trekningen for europeiske lag hadde blitt gjort, fikk også bli med i kvalifiseringen. Antall ledige plasser til hver konføderasjon var uforandret fra VM 2014.  
Av de 32 nasjonene som kvalifiserte seg til mesterskapet deltok 20 også i forrige VM. Både Island og Panama kvalifiserte seg for første gang, med førstnevnte som den nasjonen med færrest innbyggere til noen gang å kvalifisere seg. Av andre lag som returnerte etter mer enn tre VM uten deltakelse fant man: Senegal, som var i VM for andre gang etter å ha nådd kvartfinalen i VM 2002; Marokko, som sist var med i 1998; Egypt som sist var med i 1990 og Peru som sist var med i 1982.
Sett med nordiske øyne var kvalifiseringen en stor opptur: Mens VM 2014 var første VM siden 1982 uten nordisk deltakelse, var det nå for første gang tre nordiske land kvalifisert.  Det var også første gang at fire arabiske nasjoner kvalifiserte seg samtidig (Saudi-Arabia, Egypt, Tunisia og Marokko).
Blant nasjonene som ikke klarte å kvalifisere seg fant man Italia (for første gang siden 1958, og med fire VM-gull), og VM 2014s bronsevinner Nederland. Fire regjerende regionale mestere (hvor da tre hadde deltatt i FIFA Confederations Cup 2017, også kalt Prøve-VM) klarte heller ikke å kvalifisere seg : Copa América-vinner og Prøve-VM-finalist Chile, Afrikamesterskapet i fotball 2017-vinner Kamerun, og OFC Nations Cup 2016-vinner New Zealand. Gold Cup 2017-vinner USA klarte heller ikke å kvalifisere seg, for første gang siden 1986. Fra det Afrikanske kontinentet manglet også tre land som var med i VM 2014: Ghana og Elfenbenskysten som begge hadde vært med i tre VM på rad, samt Algerie som var med i 2014 og 2010.
The Perfect Nanny

«The Perfect Nanny» er en amerikansk sang fra Walt Disney-filmen Mary Poppins fra 1964. Den er skrevet av Richard B. Sherman og Robert M. Sherman.
Sangen høres fra begynnelsen av filmen og dens tema høres gjennom filmen som barnas ledemotiv. Den blir fremført av rollefigurene Jane Banks (spilt av Karen Dotrice) samt Michael Banks (spilt av Matthew Garber).
Det er en lyrisk musikalisering av en tenkt avisannonse, som med barnas egne ord beskriver hva de mener er kvalifikasjonene til en god omsorgsperson, i motsetning til den strikte typen omsorgsperson som deres far ønsker.
Sangen opptrer også i Cameron MacIntosh' musikaloppsetning. Melodien er her i et raskere tempo enn i Irwin Kostals originalarrangement.

Norsk versjon

Det var Birgit Strøm som skrev den norske teksten. Sangens norske tittel er «Den perfekte barnepike».
Ceylonaxia

Utbredelse

Arten lever på Sri Lanka.
NM i hopp uten tilløp 1955

NM i hopp uten tilløp 1955 var en del av NM i friidrett 1955.
Mesterskapet ble arrangert i Bergen 27. februar. Arrangør var TIF Viking.
Narai

Narai (født 1632, død 11. juli 1688) var konge av Ayutthaya fra 1656. Han regnes for den mest berømte kongen i riket.

Bakgrunn

Han var sønn av Prasat Thong og dronning Sirikalayani, som var datter av Songtham.

Karriere

Han kom på tronen etter at hans eldre bror og onkel hadde regjert nokså kort. Etter kong Prasat Thonge død fikk Narai etter endel renkespill og palassopprør hvorved hans to forgjengere ble henrettet, tronen «i året 1018 C.S., i apens år, årtiets åttende år, en torsdag, annen dag i den avtagende måne i den 12. måned klokken to om ettermiddagen», det vil si 26. oktober 1656.
I 1662 fikk franske misjonærer slå seg ned i Ayutthaya og utøve sin religion. Franskmennene håpet på stor misjonsfremgang, og forsåvidt kanskje vel så meget på den politiske innflytelse de samtidig ville vinne. Kong Narai interesserte seg på sin side for den franske kirkearitektur og for deres øvrige byggekunst.
I begynnelsen av 1664 kom nederlenderne tilbake (de var noen år tidligere blitt avvist av kongen) og gjennomførte en sjøblokade mot Ayutthaya, og sikret seg derfor monopol på handelen med dyrehuder. Narai gjennomførte militære ekspedisjoner i nord mot Chiang Mai, som ble erobret fra burmeserne. men det rokket ikke ved at burmeserne forble den dominerende makt i resten av det nordlige området. Samme år gjorde Narai Lop Buri til en «hemmelig» hovedstad for kongeriket.
I 1677 gav Narai den franske ingeniøren Lamar i oppdrag å undersøke Kra-stredet. Man ville finne ut omn det var mulig å bygge en kanal, (Kra-kanalen), som snarvei over Kra-eidet.
Han hadde forbindelser også med perserne, inderne og kineserne og andre asiatiske riker og folk. Han opprettet kontakt med europeerne (Frankrike, Pavestolen) og forsøkte å komme i kontakt med Det britiske Østindiske kompani. Han havnet i konflikt med britene etter å ha nektet å betale et skadeserstatning på grunn av at briter basert i Ayutthaya hadde stjålet fra et område som var alliert med kompaniet. Resultatet ble antibritiske stemninger som resulterte i en massakre av om lag 60 engelskmenn i 1687. Frankrike fikk etter dette en stadig større innflytelse.
Bemerkelsesverdig var også den store innflytelse europeere fikk, fremst blant dem greske eventyreren Constantine Phaulkon, som ble kongens førsteminister.
Narai sendte utsendinger til den franske kong Ludvig XIV flere ganger, og franskmennene sendte utsendinger tilbake. Han måtte imidlertid gå med på at franskmennene tok kontrollen i Bangkok.
Da han ble syk, sørget de misfornøyde embedsmennene for at Phaulkon ble henrettet.
Mange thailendere følte seg uroet av det store nærvær av utenlandske misjonærer og soldater. Rett etter at Narai døde, var det revolusjon. Franskmennene ble utvist og det utenlandske nærvær generelt svekket. Narai er en av de få thailendske konger som har fått tilnavnet den store.
Cantacuzino

Cantacuzino er en bojarslekt fra Valakia og Moldova, og ifølge familietradisjonen nedstammet fra en gresk-bysantinsk adelsslekt (fanarioter) med navnet Kantakuzenos. Hele slekten fikk fyrstestatus i Russland i 1865. Fyrst Stefan Cantacuzino bosatte seg i Sverige i 1944, der slekten er medlem av Ointroducerad adels förening. Tidligere statsminister i Romania Gheorghe Cantacuzino var medlem av slekten.
Gråstrupedykker

Beskrivelse

Gråstrupedykker blir cirka 40–50 cm lang og nominatformen veier 550–1 000 g, mens P. g. holbollii kan veie 640–1 616 g. Den har svart overside, hvit underside og gråhvite vinger. Det er eneste dykkerfugl med heldekkende sort hette, fra nebbroten og over issen til ned i nakken. Strupen, øredekkerne og kinnene er grå, mens halsen og øverste delen av brystet er rustrødt.

Hekking

Det hender at gråstrupedykker hekker i kolonier men det er ikke  vanlig. Paret bygger sammen et reir av vannplanter  som rykkes løs fra  bunnen av vannet.  Eggene legges  i mai og juni og de nylagde eggene er hvite.  Gråstrupedykkeren legger fra 3 til 5 egg. Paret bytter  om å  ruge eggene, som ruges i fra 22 til 25 døgn. Ungene er flyvedyktige når de er mellom 56 til 70 døgn gamle.
Norrøn lydlære

Norrøn lydlære er læren om uttalen av norrønt språk.